I 1890 fikk kommunen et rentefritt lån på 75 000 og det ble bygget et felles kommune- og banklokale i Vanse. I 1935 kjøpte banken kommunen sin del av lokalet for 40 000 kroner. Det ble bygget nytt kommunelokale; herredshuset kostet i alt 75 000 kroner. 24. juni 1936 ble huset innviet med middag for herredsstyret og innbudte gjester, i alt 106. Abraham Berge var også invitert, men kunne ikke komme. Han ble rammet av slagtilfelle og døde 10. juli samme år. Herredshuset var i bruk fram til kommunesammenslåingen.